Document ID: 31997R1471

KOMMISSIONENS FORORDNING (EF) Nr. 1471/97 af 28. juli 1997 om genindførelse af opkrævning af told på varer henhørende under KN-kode 6403, med oprindelse i republikkerne Bosnien-Hercegovina, Kroatien, Forbundsrepublikken Jugoslavien og Den Tidligere Jugoslaviske Republik Makedonien, for hvilke der er indført toldlofter ved Rådets forordning (EF) nr. 70/97
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 70/97 af 20. december 1996 om ordningen for indførsel i Fællesskabet af produkter med oprindelse i Republikken Bosnien-Hercegovina, Republikken Kroatien og Den Tidligere Jugoslaviske Republik Makedonien og om indførsel af vin med oprindelse i Republikken Slovenien (1), ændret ved forordning (EF) nr. 825/97 (2), særlig artikel 4, stk. 3, og
ud fra følgende betragtninger:
I medfør af artikel 1 i forordningen er der indført en toldpræferenceordning for republikkerne Bosnien-Hercegovina, Kroatien, Forbundsrepublikken Jugoslavien og Den Tidligere Jugoslaviske Republik Makedonien, særlig inden for rammerne af toldlofter; i henhold til samme forordnings artikel 4, stk. 3, kan Kommissionen, når lofterne er nået, indtil udgangen af kalenderåret ved forordning genindføre opkrævning af den told, som faktisk anvendes over for tredjelande;
import af varerne anført i bilaget til denne forordning, med oprindelse i de ovennævnte republikker, der er berettigede til toldpræference, er blevet trukket på toldloftet op til det totale beløb; situationen på Fællesskabets marked for disse varer nødvendiggør en genindførelse af opkrævningen af told for disse republikker;
det er nødvendigt at genindføre opkrævning af told for de pågældende varer -
UDSTEDT FØLGENDE FORORDNING:
Artikel 1
Fra den 1. august 1997 og indtil den 31. december 1997 genindføres opkrævningen af den told, der er suspenderet i henhold til forordning (EF) nr. 70/97, for indførsel i Fællesskabet af de i bilaget anførte varer med oprindelse i republikkerne Bosnien-Hercegovina, Kroatien, Forbundsrepublikken Jugoslavien og Den Tidligere Jugoslaviske Republik Makedonien.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. juli 1997.

Labels: 18
3
1